मंच पर साकार हुई विभिन्न राज्यों की लोक संस्कृति
रंगकर्म को पिछड़े रूप में देखना समाज की भूल है। रंगकर्म आर्थिक युग में लोगों को रोजगार व्यवसाय दे सकता है। यहां तक कि वर्तमान में चकाचौंध फैलाने वाले फिल्म, टीवी, विज्ञापन, शिक्षा, शादी समारोह को आधुनिक रूप देने तक का व्यवसाय रंगकर्म के क्षेत्र में रोजगार दे सकता है। इस देखते हुए ही कलाकार की अखिल भारतीय संस्था पर्फार्मिंग आर्ट एसोसिएशन सरकार से मांग कर रही है। रंगकर्म का पाठयक्रम निर्धारित कर विश्वविद्यालय बनाने जाए। बाकायदा डिग्री दी जाए। एसोसिएशन अध्यक्ष असम से आई पाखिला कालिता सहित अन्य पदाधिकारियों ने इस बात को खासतौर पर कहा। अध्यक्ष कालिता का कहना था कि एसोसिएशन को बनारस में एक समाजसेवी ने जमीन दी है। एसोसिएशन ने प्रयास शुरू किए हैं कि पर्फार्मिंग आर्ट का पूरा पाठ्यक्रम हो जिससे रंगकर्म का विकसित रूप समाज के सामने सके। उन्होंने कहा कि रंगकर्म रोजगार का एक बड़ा माध्यम हो सकता है। इसलिए हमने केंद्र सरकार से भी मामले में बात की है। एसोसिएशन के बरेली से आए रंगकर्मी भूपेंद्र नाथ वर्मा का कहना था शिक्षा के क्षेत्र में रंगकर्म विशेष भूमिका निभा रहा है। सभी तरह की प्रशासनिक सेवाओं के लिए होने वाले साक्षात्कार के लिए रंगकर्म से जुड़े लोग विशेष तरह का प्रशिक्षण दे रहे है।
भास्कर संवाददाता | अलवर
अरावलीआर्टिस्ट अकादमी के तत्वावधान में चल रहे अखिल भारतीय लघु नाट्य नृत्य प्रतियोगिता में गुरुवार को नाटक नृत्यों में देश के विभिन्न राज्यों की लोक संस्कृति राजर्षि अभय समाज के रंगमंच पर साकार हुई। असम, उड़ीसा, पश्चिम बंगाल उत्तर प्रदेश के नाटकों की प्रस्तुति ने सामाजिक व्यवस्था पर सवाल उठाए, वहीं पश्चिम बंगाल उड़ीसा के नृत्यों की गहराई की जानकारी दी। बरेली की रंगप्रभा सांस्कृतिक समिति के नाटक बेबी ने महानगरीय संस्कृति की नारी की वेदना को मार्मिक रूप से मंचित किया। अपने भाई का इलाज कराने के लिए मुंबई पहुंचने वाली बेबी किस तरह महानगरीय संस्कृति में वेदना का शिकार होती है, इसे दर्शाया गया। इसमें पुष्पा अरुण का अभिनय नाटक की जान रहा। विजय तेंदुलकर के लिखे नाटक का निर्देशक पप्पू वर्मा ने किया। जागीराेड ड्रामेटिक सोसायटी, असम की ओर से हमारी ताकत नाटक प्रस्तुत किया गया। उड़ीसा की कोरापुरा कल्चर सोसायटी की ओर से नाटक झरका (झरोखा) में अंध विश्वास से परिपूर्ण आदिवासी समाज में किस तरह लोग इलाज के लिए तरसते हैं, दर्शाया गया। आगरा के राजेंद्र सिंह कला संस्थान की ओर से राजपथ के मैनहाल तक्षशिला, असम की ओर से रमानी नाटक प्रस्तुत किया गया। कार्यक्रम में उड़ीसा की रविंद्र भारती क्लब की मोनालिसा, उड़ीसा की कोरापुरा की शिप्रा, पश्चिम बंगाल की दीपांजना, सरवानी सरदार, असम की डिम्पी, लीजा ने लोकनृत्य पेश किया। असम के दुलीजंग के दल, रूमी हजारिका दल, डिब्रूगढ़, उड़ीसा, पश्चिम बंगाल गुजरात के दल ने सामूहिक नृत्य पेश किया।
अलवर. अरावली आर्टिस्ट अकादमी द्वारा राजर्षि अभय समाज के रंगमंच पर गुरुवार को आयोजित अखिल भारतीय लघु नाट्य नृत्य प्रतियोगिता में प्रस्तुति देते कलाकार। इस प्रतियोगिता में विभिन्न राज्यों के कलाकार शामिल हुए। मनमोहक प्रस्तुति को सभी ने सराहा।
hin_Deva hin_Deva bho_Deva hin_Deva hin_Deva